Выпадковасць гэта або заканамернасць, але ўсе тры сыны настаўніка працоўнага навучання Лапацінскай сярэдняй школы Пінскага раёна Георгія Кліменцьевіча Фурсевіча, бацькі нашага героя, у свой час станавіліся прызёрамі Рэспубліканскай алімпіяды па працоўным навучанні і лаўрэатамі спецыяльнага фонда прэзідэнта па падтрымцы таленавітай моладзі. “Першым у нашай сям’і прэзідэнцкую стыпендыю атрымаў старэйшы з братоў — Юрый. Наступным па старшынстве стыпендыятам стаў я. Апошнім пераможную эстафету перахапіў малодшы брат Аляксандр”, — расказвае малады настаўнік.